คําสั่งกรมบังคับคดี ที่ 262/2548เรื่อง การปฏิบัติงานเกี่ยวกับการจําหน่ายทรัพย์สิน---------------------- เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สิน ของลูกหนี้ตามคําพิพากษาและคดีนายประกันเป็นไปโดยเรียบร้อยเหมาะสม มีประสิทธิภาพ และเป็น แนวทางเดียวกัน จึงให้มีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดี ดังต่อไปนี้ 1.1 คําสั่งกรมบังคับคดีที่ 85/2538 ลงวันที่ 16 กุมภาพันธ์ 2538 เรื่อง การตรวจสอบการส่งประกาศขายทอดตลาดทรัพย์ 1.2 คําสั่งกรมบังคับคดีที่ 82/2539 ลงวันที่ 8 กุมภาพันธ์ 2539 เรื่อง การขายทอดตลาดอสังหาริมทรัพย์ 1.3 คําสั่งกรมบังคับคดีที่ 308/2540 ลงวันที่ 18 มิถุนายน 2540 เรื่อง การปฏิบัติหน้าที่ของผู้อํานวยการสํานักงานบังคับคดีและวางทรัพย์ภูมิภาค 1.4 คําสั่งกรมบังคับคดีที่ 406/2541 ถึงวันที่ 13 ตุลาคม 2541 เรื่อง การขายทอดตลาดอสังหาริมทรัพย์ 1.5 คําสั่งกรมบังคับคดีที่ 353/2542 ลงวันที่ 8 กันยายน 2542 เรื่อง การขายทอดตลาดทรัพย์สิน 1.6 คําสั่งกรมบังคับคดีที่ 139/2544 ลงวันที่ 3 เมษายน 2544 เรื่อง การแจ้งเจ้าพนักงานที่ดินโอนกรรมสิทธิ์ให้ผู้ซื้อ 1.7 คําสั่งกรมบังคับคดีที่ 134/2546 ลงวันที่ 28 มีนาคม 2546 เรื่อง การขายทอดตลาดทรัพย์สินในส่วนภูมิภาค 1.8 คําสั่งกรมบังคับคดีที่ 253/2546 ลงวันที่ 2 มิถุนายน 2546 เรื่อง การประกาศขายทอดตลาดทรัพย์ 1.9 คําสั่งกรมบังคับคดีที่ 484/2546 ลงวันที่ 1 กันยายน 2546 เรื่อง กําหนดหลักประกันในการซื้อทอดตลาดทรัพย์ 1.10 คําสั่งกรมบังคับคดีที่ 8/2548 ลงวันที่ 10 มกราคม 2548 เรื่อง การปฏิบัติหน้าที่ของเจ้าพนักงานบังคับคดี และเจ้าพนักงานพิทักษ์ทรัพย์ 1.1 คําสั่งกรมบังคับคดีที่ 67/2548 ลงวันที่ 17 กุมภาพันธ์ 2548 เรื่อง การหักภาษีเงินได้จากการขายทอดตลาดทรัพย์สินข้อ ๒ ประกาศขายทอดตลาดทรัพย์สินให้เป็นไปตามที่กรมบังคับคดีกําหนดข้อ ๓ การประกาศขายทอดตลาดทรัพย์สินซึ่งทรัพย์ตามประกาศขายมีราคาประเมิน ของเจ้าพนักงานบังคับคดีตั้งแต่ 20 ล้านบาทขึ้นไป หรือคาดหมายว่าจะขายได้ราคาตั้งแต่ 20 ล้านบาท ขึ้นไป หรือเป็นทรัพย์สินของบุคคลที่มีฐานะในทางสังคม หรือเป็นที่สนใจของประชาชน ให้รายงาน พร้อมเสนอประกาศขายทอดตลาดให้อธิบดี หรือรองอธิบดีผู้ได้รับมอบหมายทราบข้อ ๔ การประกาศขายทอดตลาดอสังหาริมทรัพย์ที่ยึดไว้ให้เจ้าพนักงานบังคับคดี กําหนดเงื่อนไขให้ผู้ที่ประสงค์จะเสนอราคาต้องนําเงินสด หรือแคชเชียร์เช็ค หรือ หนังสือค้ําประกัน ของธนาคาร โดยไม่มีเงื่อนไขมาวางเป็นประกันในการเสนอราคาต่อเจ้าพนักงานบังคับคดี เป็นจํานวน 50,000.-บาท (ห้าหมื่นบาทถ้วน) ทุกรายการ เว้นแต่ทรัพย์ที่ยึดมีราคาประเมินไม่เกิน 500,000.- บาท ให้ผู้อํานวยการกอง ผู้อํานวยการสํานักงานบังคับคดีจังหวัด หรือสาขาใช้ ดุลพินิจกําหนดหลักประกันตามที่เห็นสมควร หากเจ้าพนักงานบังคับคดีพิจารณาเห็นสมควรกําหนดเงื่อนไขให้ผู้ที่ประสงค์ จะเสนอราคาวางหลักประกันนอกเหนือจากที่กําหนดไว้ตามวรรคหนึ่ง ให้เสนออธิบดีหรือรองอธิบดี ผู้ได้รับมอบหมายเป็นผู้พิจารณากําหนด เงินสด หรือ แคชเชียร์เช็คดังกล่าว ให้ถือเป็นส่วนหนึ่งของการชําระราคาในกรณีที่ ผู้วางเป็นผู้ซื้อได้ ส่วนหนังสือค้ําประกันของธนาคารจะถือว่าเป็นส่วนหนึ่งของการชําระราคา เมื่อเรียกเก็บเงินได้แล้ว การชําระราคาส่วนที่เหลือให้ชําระภายใน 15 วัน นับแต่ซื้อทอดตลาดทรัพย์ ความในวรรคก่อน มิให้ใช้บังคับแก่การประกาศขายทอดตลาดอสังหาริมทรัพย์โดย การจํานองติดไป หรือผู้ที่ประสงค์เสนอราคาเป็นบุคคลดังต่อไปนี้ (1) เจ้าหนี้ตามคําพิพากษา (2) ผู้มีสิทธิ์ขอหักส่วนได้ใช้แทนราคาซื้อตามระเบียบกระทรวงยุติธรรมว่าด้วยการบังคับคดีของเจ้าพนักงานบังคับคดี พ.ศ. 2522 ข้อ 79 (3) คู่สมรสที่ศาลมีคําสั่งอนุญาตให้กันส่วนแล้ว (4) ผู้ขอเฉลี่ยทรัพย์ซึ่งศาลมีคําสั่งอนุญาตให้เข้าเฉลี่ยทรัพย์ได้ ข้อ ๕ การขายทอดตลาดทรัพย์สินให้เป็นไปตามกฎหมาย และตามที่กรมบังคับคดีกําหนดข้อ ๖ เมื่อเจ้าพนักงานบังคับคดีได้กําหนดนัดขายทอดตลาดทรัพย์สินแล้ว ก่อนถึงวันนัด ไม่น้อยกว่า 20 วัน ให้เจ้าพนักงานบังคับคดีเจ้าของสํานวนตรวจสอบสํานวนคดีดังกล่าวว่า การจัดส่ง ประกาศขายทอดตลาดทรัพย์สินให้แก่ผู้มีส่วนได้เสียครบถ้วนถูกต้องตามกฎหมายแล้วหรือไม่ และ รายงานผลการตรวจสอบตามแบบต่อผู้บังคับบัญชาตามลําดับชั้นจนถึงผู้อํานวยการกอง ผู้อํานวยการ สํานักงานบังคับคดีจังหวัด หรือสาขาแล้วแต่กรณีข้อ ๗ ก่อนทําการขายทอดตลาดทรัพย์สินให้เจ้าพนักงานบังคับคดีแจ้งให้ผู้สนใจ เข้าสู้ราคาซึ่งจะเข้าสู้ราคาในนามของบุคคลอื่นแสดงใบมอบอํานาจก่อนเข้าสู้ราคา และแจ้งด้วยว่า หากผู้เข้าราคาผู้ใดเข้าสู้ราคาแทนบุคคลอื่นโดยมิได้แสดงใบมอบอํานาจก่อนจะถือว่าผู้เข้าสู้ราคา ผู้นั้นกระทําการ ในนามของตนเอง และในการจดทะเบียนโอนกรรมสิทธิ์ผู้เข้าสู้ราคาผู้นั้นจะขอให้ จดทะเบียนใส่ชื่อบุคคลอื่นเป็นผู้ซื้อโดยอ้างว่าตนเป็นเพียงตัวแทนมิได้ข้อ ๘ ในการขายทอดตลาดทรัพย์สินทุกครั้ง เมื่อเจ้าพนักงานบังคับคดีประกาศ กําหนดราคาสมควรขายแล้ว ให้ประกาศกําหนดจํานวนเงินขั้นต่ําที่ผู้เข้าสู้ราคาอาจเสนอเพิ่มให้สูงกว่า ราคาที่มีผู้เสนอก่อนคนได้ดังนี้ ราคาสมควรขาย เพิ่มราคาไม่น้อยกว่าครั้งละ ต่ํากว่า 50,000 บาท 1,000 บาท ตั้งแต่ 50,000 - 100,000 บาท 2,000 บาท เกิน 100,000 - 300,000 บาท 5,000 บาท เกิน 300,000 - 500,000 บาท 10,000 บาท เกิน 500,000 - 700,000 บาท 20,000 บาท เกิน 700,000 - 1,000,000 บาท 30,000 บาท เกิน 1,000,000 5,000,000 บาท 50,000 บาท เกิน 5,000,000 - 20,000,000 บาท 100,000 บาท เกิน 20,000,000 - 50,000,000 บาท 200,000 บาท เกิน 50,000,000 - 80,000,000 บาท 500,000 บาท เกิน 80,000,000 บาท ขึ้นไป 1,000,000 บาท อัตราการเพิ่มราคาที่กําหนดดังกล่าวให้ใช้ในการขายทอดตลาดทรัพย์สินแต่ละรายโดยตลอดตั้งแต่ต้นจนเสร็จสิ้น ไม่ว่าจะมีการเสนอราคาสูงขึ้นเพียงใดก็ตาม ข้อ ๙ ในการขายทอดตลาดอสังหาริมทรัพย์ ที่มีผู้เสนอราคาสูงสุดไม่เกินห้าสิบล้านบาท หากเจ้าพนักงานบังคับคดีเห็นสมควรขายให้รายงานผู้อํานวยการกอง ผู้อํานวยการสํานักงาน บังคับคดีจังหวัดหรือสาขาแล้วแต่กรณี เพื่อขออนุมัติก่อนเคาะไม้ขาย ถ้าเป็นทรัพย์ที่มีผู้เสนอราคา สูงสุดเกินกว่าห้าสิบล้านบาทขึ้นไป หากเจ้าพนักงานบังคับคดีเห็นสมควรขายให้รายงานตามลําดับขั้นเพื่อขออนุมัติอธิบดีหรือรองอธิบดีผู้ได้รับมอบหมายก่อนเกาะไม้ขาย ทั้งนี้การรายงานในส่วนภูมิภาค ให้ใช้วิธีโทรสาร ส่วนการขายทอดตลาดสังหาริมทรัพย์ให้เจ้าพนักงานบังคับคดี ผู้ที่ออกไป ทําการขายเป็นผู้พิจารณาอนุมัติและเกาะไม้ขายข้อ ๑๐ เมื่อได้รับคําร้องขอขยายระยะเวลาในการชําระราคาทรัพย์ส่วนที่ค้างชําระ ซึ่งมิใช่กรณีที่เป็นผลมาจากการยกเลิกหรือเพิกถอนการขายทอดตลาดทรัพย์สินหรือศาลมีคําสั่งให้ งดการบังคับคดี โดยมีหนังสือขอขยายระยะเวลาการพิจารณาให้สินเชื่อของสถาบันการเงินมาแสดง หรือมีเหตุอื่นอันสมควร ให้เจ้าพนักงานบังคับคดีรายงานข้อเท็จจริงตลอดจนพิเคราะห์พฤติการณ์ แห่งคดีของผู้ร้องว่าผู้ร้องได้ยื่นคําร้องโดยสุจริตหรือไม่แล้วเสนอ ผู้อํานวยการกอง ผู้อํานวยการสํานักงานบังคับคดีจังหวัดหรือสาขาแล้วแต่กรณีพิจารณาอนุญาตให้ขยายระยะเวลาชําระ ราคาได้อีกไม่เกิน 3 เดือนนับแต่วันครบกําหนดชําระราคา 15 วัน และไม่ว่ากรณีใด ๆ ไม่ให้มีการ พา ระยะเวลาชําระอีกข้อ ๑๑ เมื่อผู้ซื้อทรัพย์ชําระเงินค่าซื้อทรัพย์ต่อเจ้าพนักงานบังคับคดีครบถ้วนแล้ว ให้ เจ้าพนักงานบังคับคดีมีหนังสือแจ้งเจ้าพนักงานที่ดินโอนกรรมสิทธิ์ให้แก่ผู้ซื้อในวันนั้นหรืออย่างช้า ในวันทําการถัดไป หนังสือแจ้งเจ้าพนักงานที่ดินให้ผู้อํานวยการกอง ผู้อํานวยการสํานักงานบังคับคดี จังหวัดหรือสาขา หรือผู้ได้รับมอบหมายเป็นผู้ลงนามและให้แจ้งแก่ผู้ซื้อทรัพย์ให้ทราบว่าตามสัญญา ผู้ซื้อทรัพย์มีสิทธินําใบเสร็จรับเงินที่มีรายการชําระค่าภาษีเงินได้หัก ณ ที่จ่าย มาขอรับคืนภาษีได้ ภายใน 15 วัน นับแต่วันรับหนังสือโอนกรรมสิทธิ์ หากไม่มาขอรับคืนภาษีภายในกําหนดหรือ ผู้ซื้อไม่มารับหนังสือ โอนกรรมสิทธิ์ในวันดังกล่าวข้างต้น จะถือว่าผู้ซื้อทรัพย์ไม่ติดใจขอรับคืน ภาษีดังกล่าว ยกเว้นกรณีขายทอดตลาด โดยวิธีจํานองคิดไปผู้ซื้อไม่มีสิทธิขอรับภาษีเงินได้ หัก ณ ที่จ่ายคืน กรณีหักส่วนได้ใช้แทนให้ถือวันที่ผู้ซื้อตรวจรับรองบัญชี และวางเงินค่าซื้อทรัพย์เพิ่ม เป็นวันชําระเงินครบถ้วน เมื่อพ้นกําหนดเวลาตามวรรคหนึ่งหรือวรรคสองแล้วแต่กรณี หรือผู้ซื้อทรัพย์อื่น คําร้องขอเงินภาษีหัก ณ ที่จ่ายคืน ให้ส่งสํานวนให้นักบัญชีแสดงบัญชีรับ-จ่ายต่อไปข้อ ๑๒ กรณีที่เจ้าพนักงานบังคับคดีเกาะไม้ขายให้แก่ผู้เสนอราคาสูงสุดแล้ว ต่อมาผู้ซื้อ ไม่ชําระราคาทรัพย์ส่วนที่เหลือภายในระยะเวลาที่กําหนด ให้เจ้าพนักงานบังคับคดีมีคําสั่งริบเงินมัดจํา ทันทีในวันทําการถัดไปนับจากวันครบกําหนด และให้นําทรัพย์ดังกล่าวออกทําการขายใหม่ข้อ ๑๓ ในกรณีที่เจ้าพนักงานบังคับคดีได้ทําการขายทอดตลาดทรัพย์ได้แต่เพียงบางส่วน ให้เจ้าพนักงานบังคับคดีจัดทําบัญชีเพื่อจ่ายเงินได้จากการขายทรัพย์ดังกล่าวให้เจ้าหนี้โดยกันเงินไว้ สําหรับค่าฤชาธรรมเนียมและค่าใช้จ่ายต่าง ๆ ที่จะมีในการบังคับคดีต่อไปข้อ ๑๔ ในกรณีที่มีการร้องขอให้เพิกถอนการขายทอดตลาดทรัพย์สิน หากผู้ประสงค์ ที่จะได้รับเงินคืนและอธิบดีหรือรองอธิบดีผู้ได้รับมอบหมายได้มีคําสั่งให้คืนเงินให้ผู้ซื้อให้เจ้าพนักงาน บังคับคดีคืนเงินให้แก่ผู้ซื้อ โดยเหลือไว้ร้อยละ 5.5 ของราคาที่ซื้อขายข้อ ๑๕ ให้เจ้าพนักงานพิทักษ์ทรัพย์ถือปฏิบัติโดยอนุโลม อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติ ตามคําสั่งนี้ ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 8 มิถุนายน 2548 (ลงชื่อ) ไกรสร บางมีอวยชัย (นายไกรสร บารมีอวยชัย) อธิบดีกรมบังคับคดี